ระเบียบ ก.ศป. ว่าด้วยการฝึกอบรมตุลาการประจําศาลปกครองชั้นต้น พ.ศ. ๒๕๖๒ โดยที่มาตรา ๑๙ วรรคสอง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๙) พ.ศ. ๒๕๖๐ กําหนดให้การฝึกอบรมและการปฏิบัติหน้าที่ของตุลาการประจําศาลปกครอง ชั้นต้น ต้องเป็นไปตามระเบียบที่ ก.ศป. กําหนด อาศัยอํานาจตามความในมาตรา ๑๙ วรรคสอง แห่งพระราชบัญญัติจัดตั้งศาลปกครอง และวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธี พิจารณาคดีปกครอง (ฉบับที่ ๙) พ.ศ. ๒๕๖๐ ก.ศป. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.ศป. ว่าด้วยการฝึกอบรมตุลาการประจําศาลปกครองชั้นต้น พ.ศ. ๒๕๖๒ข้อ ๒ ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ในระเบียบนี้"ผู้อํานวยการหลักสูตร" หมายความว่า ผู้อํานวยการหลักสูตรการฝึกอบรมตุลาการประจําศาลปกครองชั้นต้น "ตุลาการผู้ให้คําปรึกษา" หมายความว่า ตุลาการผู้ให้คําปรึกษาแนะนําในการฝึกอบรมภาคปฏิบัติข้อ ๔ บรรดาระเบียบ ข้อบังคับ ประกาศ คําสั่ง หลักเกณฑ์อื่นใด หรือมติคณะกรรมการตุลาการศาลปกครองซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ ให้ ก.ศป. มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๖ ให้ประธานศาลปกครองสูงสุดรักษาการตามระเบียบนี้หมวด ๑ หลักสูตรการฝึกอบรมตุลาการประจําศาลปกครองชั้นต้น ข้อ ๗ ในการฝึกอบรมตุลาการประจําศาลปกครองชั้นต้นแต่ละรุ่น ให้ ก.ศป. แต่งตั้ง คณะอนุกรรมการคณะหนึ่ง เรียกว่า "คณะอนุกรรมการจัดทําหลักสูตรการฝึกอบรมตุลาการประจํา ศาลปกครองชั้นต้น" เรียกโดยย่อว่า "อ.จส." ประกอบด้วย รองประธานศาลปกครองสูงสุด หรือเทียบเท่า เป็นประธานอนุกรรมการ ตุลาการในศาลปกครองสูงสุดจํานวนสี่คน ตุลาการใน ศาลปกครองชั้นต้นจํานวนสี่คนและผู้ทรงคุณวุฒิภายนอกจํานวนสองคน เป็นอนุกรรมการ โดยให้ ผู้อํานวยการวิทยาลัยตุลาการและข้าราชการฝ่ายศาลปกครอง เป็นเลขานุการ และข้าราชการฝ่ายศาลปกครอง ที่ผู้อํานวยการวิทยาลัยตุลาการและข้าราชการฝ่ายศาลปกครองมอบหมายจํานวนไม่เกินสองคน เป็นผู้ช่วยเลขานุการข้อ ๘ อ.จส. มีอํานาจหน้าที่ ดังต่อไปนี้๑) จัดทําหลักสูตรการฝึกอบรมตุลาการประจําศาลปกครองชั้นต้น เสนอต่อ ก.ศป. เพื่อพิจารณา หลักสูตรการฝึกอบรมตุลาการประจําศาลปกครองชั้นต้น ให้มีสามภาค คือ ภาคปฐมนิเทศ ภาควิชาการ และภาคปฏิบัติ โดยในแต่ละภาคจะต้องสอดแทรกการอบรมเกี่ยวกับคุณธรรม จริยธรรม ของตุลาการศาลปกครองด้วย (๒) เสนอรายชื่อวิทยากรภาคปฐมนิเทศและภาควิชาการต่อ อ.บส. เพื่อพิจารณากําหนด (๓) จัดทําหลักเกณฑ์และวิธีการประเมินผลการฝึกอบรมเกี่ยวกับคุณธรรม จริยธรรม ความรู้ ความสามารถในการปฏิบัติหน้าที่ของตุลาการประจําศาลปกครองชั้นต้น เสนอต่อ ก.ศป. เพื่อพิจารณา (๔) จัดทําแบบรายงานการฝึกอบรมภาคปฐมนิเทศและภาควิชาการ และแบบประเมินผล การฝึกอบรมภาคปฏิบัติเสนอต่อ ก.ศป. เพื่อพิจารณา (๕) ปฏิบัติหน้าที่อื่นตามที่ ก.ศป. มอบหมายข้อ ๙ ตุลาการประจําศาลปกครองชั้นต้นต้องเข้ารับการฝึกอบรมให้ครบตามหลักสูตร ทั้งสามภาค หมวด ๒ การบริหารหลักสูตรการฝึกอบรมตุลาการประจําศาลปกครองชั้นต้น ส่วน ๑ คณะอนุกรรมการบริหารหลักสูตรการฝึกอบรมตุลาการประจําศาลปกครองชั้นต้น ข้อ ๑๐ ในการฝึกอบรมตุลาการประจําศาลปกครองชั้นต้นแต่ละรุ่น ให้ ก.ศป. แต่งตั้ง คณะอนุกรรมการคณะหนึ่ง เรียกว่า "คณะอนุกรรมการบริหารหลักสูตรการฝึกอบรมตุลาการประจํา ศาลปกครองชั้นต้น" เรียกโดยย่อว่า "อ.บส." ประกอบด้วย รองประธานศาลปกครองสูงสุด หรือเทียบเท่า เป็นประธานอนุกรรมการ ตุลาการในศาลปกครองสูงสุดจํานวนสี่คน และตุลาการ ในศาลปกครองชั้นต้น ซึ่งดํารงตําแหน่งไม่ต่ํากว่าตุลาการหัวหน้าคณะศาลปกครองชั้นต้นจํานวนสี่คน เป็นอนุกรรมการ โดยให้เลขาธิการสํานักงานศาลปกครอง เป็นเลขานุการ รองเลขาธิการสํานักงาน ศาลปกครองหรือที่ปรึกษาสํานักงานศาลปกครองที่เลขาธิการสํานักงานศาลปกครองมอบหมายคนหนึ่ง และผู้อํานวยการวิทยาลัยตุลาการและข้าราชการฝ่ายศาลปกครอง เป็นผู้ช่วยเลขานุการข้อ ๑๑ อ.บส. มีอํานาจหน้าที่ในการดําเนินการเกี่ยวกับการฝึกอบรมตุลาการประจํา ศาลปกครองชั้นต้น ดังต่อไปนี้ (๑) คัดเลือกอนุกรรมการใน อ.บส. คนหนึ่ง เสนอต่อ ก.ศป. เพื่อพิจารณาแต่งตั้งเป็น ผู้อํานวยการหลักสูตร (๒) เพิ่มเติม หรือเปลี่ยนแปลงชื่อหัวข้อวิชาและระยะเวลาการฝึกอบรมในหัวข้อวิชา ภาคปฐมนิเทศและภาควิชาการได้ตามความจําเป็น แต่ต้องไม่เป็นการเปลี่ยนเนื้อหาอันเป็นสาระสําคัญ ของหัวข้อวิชา และแจ้งให้ ก.ศป. ทราบ (๓) กําหนดวิทยากรในการฝึกอบรมภาคปฐมนิเทศและภาควิชาการ(๔) คัดเลือกตุลาการศาลปกครองที่มีความรู้ความสามารถในการปฏิบัติหน้าที่ และ ความสามารถในการถ่ายทอดความรู้และประสบการณ์ รวมทั้งมีความประพฤติและการดํารงตน ที่เหมาะสมและเป็นแบบอย่างที่ดี แล้วเสนอต่อ ก.ศป. เพื่อพิจารณาแต่งตั้งเป็นตุลาการผู้ให้คําปรึกษา(๕) วางระเบียบการปฏิบัติตนของตุลาการประจําศาลปกครองชั้นต้นในระหว่างการฝึกอบรม(๖) กํากับดูแลผู้อํานวยการหลักสูตร ในการดูแล ให้คําแนะนํา หรือว่ากล่าวตักเตือนตุลาการ ประจําศาลปกครองชั้นต้นเกี่ยวกับความประพฤติตลอดระยะเวลาการฝึกอบรม และพิจารณาตัดคะแนน การฝึกอบรมตุลาการประจําศาลปกครองชั้นต้น ตามที่ผู้อํานวยการหลักสูตรเสนอ หรือตามที่ อ.บส. เห็นสมควร(๗) ให้ความเห็นชอบในรายงานผลการฝึกอบรมภาคปฐมนิเทศ และภาควิชาการตามที่ ผู้อํานวยการหลักสูตรเสนอ และให้ความเห็นชอบรายงานผลการฝึกอบรมภาคปฏิบัติตามที่ตุลาการ ผู้ให้คําปรึกษาเสนอ ตามแบบรายงานผลการฝึกอบรมที่ ก.ศป. กําหนด และประมวลผลการฝึกอบรม ของตุลาการประจําศาลปกครองชั้นต้น เสนอต่อ อ.ปต. (๘) กํากับดูแลและให้คําปรึกษาแนะนําเพื่อให้การบริหารหลักสูตรการฝึกอบรมตุลาการประจํา ศาลปกครองชั้นต้นเป็นไปด้วยความเรียบร้อย (๙) แต่งตั้งบุคคลหรือคณะบุคคล เพื่อมอบหมายให้ดําเนินการใด ๆ ที่อยู่ในอํานาจหน้าที่(๑๐) ปฏิบัติหน้าที่อื่นตามที่ ก.ศป. มอบหมาย ข้อ ๑๒ ตุลาการประจําศาลปกครองชั้นต้นอาจถูกตัดคะแนนในระหว่างการฝึกอบรมได้ ในกรณี ดังต่อไปนี้ (๑) ไม่เคารพอาวุโส (๒) ไม่ปฏิบัติตามกฎ ระเบียบแบบแผนของทางราชการ (๓) ทําให้แตกความสามัคคีในหมู่คณะ (๔) ประพฤติตนไม่เหมาะสมหรือไม่รักษาเกียรติแห่งตนหรือชื่อเสียงขององค์กร(๕) ถือประโยชน์ส่วนตนมากกว่าประโยชน์ส่วนรวม(๖) ไม่ให้ความร่วมมือในการทํากิจกรรม หรือไม่สามารถทํางานหรือเข้าสังคมร่วมกับผู้อื่นได้ หรือไม่ยอมรับฟังความคิดเห็นของผู้อื่น (๗) ไม่ตรงต่อเวลา มาสายหรือไม่เข้ารับการฝึกอบรมโดยไม่มีเหตุผลอันสมควร (๘) แต่งกายหรือใช้กริยาวาจาไม่เหมาะสม(๙) ไม่สนใจใฝ่หาความรู้และขาดความรับผิดชอบในการฝึกอบรม(๑๐) เหตุอื่นตามที่ อ.บส. กําหนดการตัดคะแนนและจํานวนคะแนนที่ตัดให้พิจารณาตามความร้ายแรงแห่งการกระทํา และเมื่อตัดคะแนนแล้วให้ อ.บส. แจ้งให้ตุลาการประจําศาลปกครองชั้นต้นที่ถูกตัดคะแนนทราบ ตุลาการประจําศาลปกครองชั้นต้นที่ถูกตัดคะแนนมีสิทธิอุทธรณ์ต่อ ก.ศป. ภายในระยะเวลาสิบห้าวัน นับแต่วันที่ได้รับแจ้งการตัดคะแนน ส่วน ๒ ผู้อํานวยการหลักสูตรการฝึกอบรมตุลาการประจําศาลปกครองชั้นต้น ข้อ ๑๓ ผู้อํานวยการหลักสูตรมีอํานาจหน้าที่ ดังต่อไปนี้ (๑) ดูแลการฝึกอบรมตุลาการประจําศาลปกครองชั้นต้น ให้เป็นไปตามหลักสูตรการฝึกอบรม ที่ ก.ศป. กําหนด (๒) เปลี่ยนแปลงวิทยากรได้ตามความจําเป็นและเสนอ อ.บส. ทราบ (๓) อนุญาตการลาราชการ และการลาฝึกอบรมของตุลาการประจําศาลปกครองชั้นต้น (๔) ดูแลและให้คําแนะนําหรือตักเตือนตุลาการประจําศาลปกครองชั้นต้นในเรื่องของ ความประพฤติและการดํารงตนตลอดระยะเวลาการฝึกอบรม และเสนอความเห็นต่อ อ.บส. เพื่อตัดคะแนน การฝึกอบรมของตุลาการประจําศาลปกครองชั้นต้น (๕) จัดทํารายงานผลการฝึกอบรมในภาคปฐมนิเทศ และภาควิชาการ ของตุลาการประจํา ศาลปกครองชั้นต้น เสนอต่อ อ.บส. (๖) ดําเนินการใด ๆ เกี่ยวกับการฝึกอบรมที่ไม่ได้กําหนดไว้ในระเบียบนี้ ทั้งนี้ เมื่อได้รับ ความเห็นชอบจาก อ.บส. (๗) ปฏิบัติหน้าที่อื่นตามที่ อ.บส. มอบหมาย ในกรณีที่ผู้อํานวยการหลักสูตรไม่สามารถปฏิบัติหน้าที่ได้ในช่วงเวลาใดเวลาหนึ่ง ประธาน อ.บส. อาจมอบหมายให้อนุกรรมการใน อ.บส. คนหนึ่ง ปฏิบัติหน้าที่แทนเฉพาะในช่วงเวลานั้นก็ได้ ส่วน ๓ ตุลาการผู้ให้คําปรึกษาแนะนําในการฝึกอบรมภาคปฏิบัติ ข้อ ๑๔ ตุลาการผู้ให้คําปรึกษามีหน้าที่ ดังต่อไปนี้(๑) ให้ความรู้แก่ตุลาการประจําศาลปกครองชั้นต้นเกี่ยวกับการตีความและการใช้บังคับ กฎหมายมหาชนทั้งกฎหมายรัฐธรรมนูญ กฎหมายปกครอง กฎหมายการคลัง และกฎหมายอื่น ที่เกี่ยวข้อง รวมทั้งทักษะอื่นที่จําเป็นต่อการปฏิบัติหน้าที่ของตุลาการศาลปกครอง และความรู้ ในการดํารงตนตามจริยธรรมตุลาการศาลปกครอง(๒) แนะนําและฝึกปฏิบัติตุลาการประจําศาลปกครองชั้นต้นในการปฏิบัติหน้าที่ของตุลาการ ศาลปกครอง (๓) ดูแลและให้คําแนะนําหรือตักเตือนตุลาการประจําศาลปกครองชั้นต้นในเรื่องของ ความประพฤติและการดํารงตน ตลอดระยะเวลาการฝึกอบรมภาคปฏิบัติ และอาจเสนอให้ผู้อํานวยการ หลักสูตรเสนอความเห็นต่อ อ.บส. เพื่อพิจารณาตัดคะแนนการฝึกอบรม (๔) ประเมินผลการฝึกอบรมภาคปฏิบัติของตุลาการประจําศาลปกครองชั้นต้นเป็นรายบุคคล ตามแบบที่ ก.ศป. กําหนด ส่งให้ผู้อํานวยการหลักสูตร เพื่อเสนอให้ อ.บส. พิจารณา (๕) ให้ความเห็นเกี่ยวกับการลาราชการและการลาฝึกอบรมภาคปฏิบัติของตุลาการประจํา ศาลปกครองชั้นต้นต่อผู้อํานวยการหลักสูตร ข้อ ๑๕ ตุลาการประจําศาลปกครองชั้นต้นอาจออกไปตรวจสอบสถานที่ บุคคล หรือสิ่งอื่นใด ไต่สวน และนั่งพิจารณาคดีร่วมกับตุลาการผู้ให้คําปรึกษา หรือองค์คณะได้ แต่จะลงลายมือชื่อ ในคําพิพากษาหรือคําสั่งหรือรายงานกระบวนพิจารณาใด ๆ มิได้ ในการนั่งพิจารณาคดีร่วมกับองค์คณะ ให้ตุลาการประจําศาลปกครองชั้นต้นสวมครุยตุลาการ ศาลปกครองได้หมวด ๓ การประเมินผลการฝึกอบรมตุลาการประจําศาลปกครองชั้นต้น ข้อ ๑๖ ในการประเมินผลการฝึกอบรมตุลาการประจําศาลปกครองชั้นต้นแต่ละรุ่น ให้ ก.ศป. แต่งตั้งคณะอนุกรรมการคณะหนึ่ง เรียกว่า "คณะอนุกรรมการประเมินผลการฝึกอบรมตุลาการประจํา ศาลปกครองชั้นต้น" เรียกโดยย่อว่า "อ.ปต." ประกอบด้วย รองประธานศาลปกครองสูงสุด หรือเทียบเท่าที่ไม่ได้เป็นประธาน อ.บส. เป็นประธานอนุกรรมการ ตุลาการศาลปกครองที่เป็น อนุกรรมการใน อ.บส. ซึ่งคัดเลือกกันเองจํานวนสองคน ตุลาการในศาลปกครองสูงสุดซึ่งไม่ได้เป็น อนุกรรมการใน อ.บส. จํานวนสามคน ตุลาการในศาลปกครองชั้นต้นซึ่งไม่ได้เป็นอนุกรรมการใน อ.บส. จํานวนสองคน และผู้อํานวยการหลักสูตร เป็นอนุกรรมการ โดยมีเลขาธิการสํานักงานศาลปกครอง เป็นเลขานุการ และรองเลขาธิการสํานักงานศาลปกครองหรือที่ปรึกษาสํานักงานศาลปกครอง ที่เลขาธิการสํานักงานศาลปกครองมอบหมายคนหนึ่ง และผู้อํานวยการวิทยาลัยตุลาการและข้าราชการ ฝ่ายศาลปกครอง เป็นผู้ช่วยเลขานุการข้อ ๑๗ อ.ปต. มีอํานาจหน้าที่ ดังต่อไปนี้ (๑) ดําเนินการทดสอบคุณธรรม จริยธรรม รวมทั้งความรู้ความสามารถในการปฏิบัติหน้าที่ ของตุลาการประจําศาลปกครองชั้นต้นที่เข้ารับการฝึกอบรม ตามหลักเกณฑ์และวิธีการที่ ก.ศป. กําหนด (๒) ประเมินผลการฝึกอบรมของตุลาการประจําศาลปกครองชั้นต้นแต่ละคนในภาพรวม ทั้งนี้ โดยคํานึงถึงคุณธรรมจริยธรรม ความรู้ความสามารถในการปฏิบัติหน้าที่ อุปนิสัย ความประพฤติ จรรยามารยาท บุคลิกลักษณะ การดํารงตน ตลอดจนการถูกตัดคะแนนการเข้ารับการฝึกอบรมภาคปฐมนิเทศ ภาควิชาการ และภาคปฏิบัติประกอบกัน(๓) เรียกให้บุคคลใดมาให้ถ้อยคําหรือส่งเอกสารเพื่อประกอบการพิจารณาได้ตามที่เห็นสมควร(๔) เสนอความเห็นต่อ ก.ศป. เพื่อพิจารณาปรับปรุงหลักเกณฑ์การประเมินผลการฝึกอบรม ตุลาการประจําศาลปกครองชั้นต้น (๕) เสนอรายงานการประเมินผลการฝึกอบรมของตุลาการประจําศาลปกครองชั้นต้นแต่ละคน ต่อ ก.ศป. พร้อมทั้งความเห็นประกอบ ถ้ามี (๖) แต่งตั้งบุคคลหรือคณะบุคคล เพื่อมอบหมายให้ดําเนินการใด ๆ ที่อยู่ในอํานาจหน้าที่ (๗) ปฏิบัติหน้าที่อื่นตามที่ ก.ศป. มอบหมายข้อ ๑๘ ตุลาการประจําศาลปกครองชั้นต้นที่จะได้รับการพิจารณาว่า ผ่านการประเมินผล การฝึกอบรม จะต้องเป็นผู้ที่ผ่านการฝึกอบรมตามหลักสูตรที่ ก.ศป. กําหนด และผลการฝึกอบรม เป็นไปตามมาตรฐานของ ก.ศป. ว่าเป็นผู้มีความซื่อสัตย์สุจริต ความรู้ความสามารถ ความรับผิดชอบ และความประพฤติเหมาะสม ทั้งนี้ โดยจะต้องผ่านการประเมินผลการฝึกอบรมตามหลักเกณฑ์ ดังต่อไปนี้ (๑) ต้องเข้ารับการฝึกอบรมภาคปฐมนิเทศ ภาควิชาการ และภาคปฏิบัติ เป็นเวลา ไม่น้อยกว่าร้อยละเก้าสิบของระยะเวลาการฝึกอบรมแต่ละภาค การเปลี่ยนแปลงระยะเวลาการฝึกอบรมของตุลาการประจําศาลปกครองชั้นต้นให้เหลือน้อยกว่า เกณฑ์การฝึกอบรมที่กําหนดไว้ข้างต้น ให้อยู่ในดุลพินิจของ อ.ปต. โดยคํานึงถึงเหตุจําเป็นอันมิอาจ ก้าวล่วงได้ของตุลาการประจําศาลปกครองชั้นต้นผู้นั้นเป็นสําคัญ และหากจะเปลี่ยนแปลงระยะเวลา การฝึกอบรมของตุลาการประจําศาลปกครองชั้นต้นผู้ใดให้เหลือน้อยกว่าร้อยละเจ็ดสิบห้าของระยะเวลา การฝึกอบรมแต่ละภาคต้องได้รับความเห็นชอบจาก ก.ศป. ก่อน(๒) ต้องผ่านการประเมินผลการฝึกอบรมภาคปฏิบัติโดยได้รับคะแนนประเมินความรู้ความสามารถ ด้านปริมาณ ด้านคุณภาพ และด้านความรับผิดชอบ ความประพฤติและการดํารงตน แต่ละด้าน ไม่น้อยกว่าร้อยละหกสิบ ในกรณีที่ตุลาการประจําศาลปกครองชั้นต้นได้รับการฝึกอบรมภาคปฏิบัติจากตุลาการ ผู้ให้คําปรึกษาหลายคน ให้ตุลาการผู้ให้คําปรึกษาแต่ละคนประเมินผลการฝึกอบรมภาคปฏิบัติของตุลาการ ประจําศาลปกครองชั้นต้นผู้นั้นแล้วนําคะแนนของตุลาการผู้ให้คําปรึกษาทุกคน มาหาค่าเฉลี่ย ตามสัดส่วนระยะเวลา แล้วจึงคิดเป็นคะแนนร้อยละแต่ละคนตามแบบประเมินผลที่ ก.ศป. กําหนด(๓) ต้องไม่ถูกตัดคะแนนระหว่างการฝึกอบรมเกินกว่ายี่สิบคะแนนจากคะแนนหนึ่งร้อยคะแนน ตามหลักเกณฑ์ที่กําหนดข้อ ๑๒ (๔) ต้องผ่านการทดสอบคุณธรรม จริยธรรม รวมทั้งความรู้ความสามารถในการปฏิบัติหน้าที่ ตามหลักเกณฑ์และวิธีการที่ ก.ศป. กําหนด โดยต้องได้รับคะแนนการทดสอบไม่น้อยกว่าร้อยละหกสิบผู้มีอํานาจลงนาม ประกาศ ณ วันที่ ๓ มกราคม พ.ศ. ๒๕๖๒ ปิยะ ปะตังทาประธานศาลปกครองสูงสุดประธานกรรมการตุลาการศาลปกครอง